tartuNLP/wikipedia-smugri-20251201 huggingface dataset:
Ekvivalenttipiste

Ekvivalenttipiste on kemiallinen termi, joka liittyy yleensä titraukseen. Ekvivalenttipisteessä hapon ja emäksen määrät ovat samassa suhteessa. Graafisesti pisteen voi havaita titrauskäyrässä pisteessä, jossa suuri pH muutos tapahtuu pienen tilavuuden lisäyksen seurauksena, ns. pystysuoran keskikohta. Titrauksessa tiputellaan esimerkiksi emästä happoon, kunnes saavutetaan ekvivalenttipiste, jossa liuoksen pH muuttuu äkisti, tässä esimerkissä siis happamasta emäksiseksi. Riippuen käytettävistä reagensseista liuoksen ekvivalenttipiste- tai pisteet vaihtelevat. Ekvivalenttipistettä hyödynnetään mm. puskuriliuoksien valmistukseen, ainemäärän, massan tai konsentraation määritykseen.
Ekvivalenttipisteen manuaalinen määritys titrauksella.
Liuoksen ekvivalenttipiste voidaan määrittää manuaalisesti pH-mittarin kanssa titraten. Väriä muuttavan indikaattorin käyttäminen ekvivalenttipisteen määrittämiseen ei ole suotavaa, koska indikaattori vaihtaa väriä aina tietyssä pH:n arvossa. Ekvivalenttipiste- tai pisteet titrauksesta riippuen voi olla pH:n asteikolla melkein missä pisteessä tahansa, ei vain indikaattorin värivaihdoskohdassa.
Esimerkki toteutuksesta.
Titrataan 0,01M natriumhydroksidilla (NaOH) HCl-liuosta. Asetetaan pH-mittari HCl-liuokseen. Jos mahdollista, lisätään samaan astiaan magneettisekoitin nopeamman ja tasaisemman tuloksen aikaansaamiseksi. Titrattaessa NaOH-liuosta byretillä lasketaan aina saman tilavuuden verran reagenssia, kirjataan määrä ja saatu pH-arvo ja toistetaan. Tuloksia seuratessa lisättävän reagenssin määrä pienennetään kun havaitaan pH:n arvon suuri harppaus. Pienennettäessä määrää mittausten välissä saadaan tarkennettua tapahtuvan ekvivalenttipisteen arvot. Titraus voidaan lopettaa, kun pH:n arvon muutokset pienenevät huomattavasti edellisiin arvon muutoksiin.
Emäsvakio

Emäsvakio kertoo kuinka suuri osa emäksestä protolysoituu kyseisen emäksen vesiliuoksessa eli kuinka vahva emäs on. Emäsvakion symboli on "K"b ja se on protolyysireaktion tasapainovakio: B(aq) + H2O(l) BH+(aq) + OH–(aq). Tämän reaktion tasapainovakio on 
formula_1. Kun tämä yhtälö kerrotaan puolittain [H2O]:lla saadaan: formula_2
Usein on helpompi käyttää emäsvakion negatiivista kymmenkantaista logaritmia pKb .
Jos emäsvakio on &lt; 1, sanotaan emäksen olevan heikko, muulloin emäs on vahva. 
Emäsvakion yhteys happovakioon on laskennallisesti seuraavanlainen:
KbKa=Kw
tässä Kw on veden ionitulo ja Kaemäksen vastinhapon happovakio.
The Wall (sarjakuvahahmo)

The Wall (tunnetaan myös nimellä "Seinä", oikea nimi Joshua Wallace Waldemeyer) on Marvelin tuottama superroisto. Seinä oli hämähäkkimiehen vihollinen. Seinä syntyi, kun hän oli muuraamassa seinää, mutta se hajosi, kaatui radioaktiivisten aineiden päälle ja muutti hänet niiden vaikutuksina tiili-ihmiseksi. Tämän seurauksena Seinä sai viimeinkin kyvyn kostaan kaikille, jotka olivat tehneet hänelle vääryyttä elämänsä aikana. Hämähäkkimies voitti Seinän ja Seinä kuoli. Seinä esiintyi yhdessä Hämähäkkimiehen seikkailussa. Seinän ensiesiintyminen tapahtui Hämähäkkimies lehden erikoisjulkaisussa "Spidey Super Stories #8/2".
Joshuan muututua Seinäksi hänen kätensä katosivat.
Piotr Wiwczarek

Piotr "Peter" Paweł Wiwczarek (s. 22. lokakuuta 1965) on puolalainen laulaja-kitaristi, joka toimii death metal -yhtye Vaderin nokkamiehenä.
Wiwczarek aloitti tuottajana toimimisen vuonna 1999, jolloin hän tuotti puolalaisen metalliyhtye Decapitatedin ensimmäisen studioalbumin, Winds of Creationin.
Diskografia.
Vader
ks. "Vaderin diskografia"
Panzer X
Muut yhtyeet
Videografia.
Vader
Tulevaisuuspaja

Tulevaisuuspaja on luova ongelmanratkaisumenetelmä, jossa jäsennetään nykytilaa ja selvitetään sen muuttamismahdollisuuksia. Menetelmä soveltuu käytettäväksi hanketoiminnan alkuvaiheessa, kokonaiskuvan rakentamiseen, ideointiin tai kriittiseen ajatteluun kannustamiseen.
Valmisteluvaiheessa esitellään menetelmän kulku. Ongelmavaiheessa käydään läpi teema ja siihen liittyvät ongelmat. Kukin osallistuja tunnistaa ja kirjaa ongelmia. Kaikkien keksimät ongelmat tuodaan yhteisesti näkyville, esim. fläppitaululle. Kukin osallistuja saa äänestää kolmea ongelmaa. Äänestyksen jälkeen 4-5 tärkeintä ongelmaa otetaan jatkokäsittelyyn. Ideointivaiheessa ideoidaan valittuihin ongelmiin ratkaisuehdotuksia ongelmavaiheen tapaan: kukin kehittelee ideoita, ideat esitellään ja kukin äänestää parhaita ideoita. Parhaat 4-5 ideaa otetaan viimeiseen eli todentamisvaiheeseen, jossa mietitään ideoiden toteuttamismahdollisuuksia ja laaditaan todentamissuunnitelma.
Tulevaisuuspajaa voidaan käyttää koulutuksessa tietyissä tilanteissa, mutta sille on laajalti käyttötilanteita ryhmä- ja tiimityössä reflektion tukena. Sitä voidaan käyttää esimerkiksi ketterässä ohjelmistokehityksessä prosessin ongelmien selvittämiseen.
Winds of Creation

Winds of Creation on puolalaisen teknisen death metal -yhtye Decapitatedin ensimmäinen studioalbumi, joka on julkaistu vuonna 2000. Albumin tuottajana toimi Vaderin kitaristi Piotr Wiwczarek.
Levy on tunnettu muusikkojen iästä; huolimatta musiikin äärimmäisen teknisestä luonteesta, rumpali Vitek (s. tammikuu 1984) oli vain 15-vuotias albumin nauhoitusten aikaan ja kitaristi Vogg (s. joulukuu 1981) sekä laulaja Sauron (s. kesäkuu 1981) olivat vain 18-vuotiaita.
Kappaleet.
Kaikki kappaleet sanoittanut ja säveltänyt Decapitated, paitsi missä merkitty.
Taatelit

Taatelit eli taatelipalmut ("Phoenix") kuuluvat palmukasveihin. Suvun sisältä löytyy monia toisiaan muistuttavia palmuja, joiden käyttötapa vaihtelee, toisista lajikkeista saadaan ihmiselle kelpaavaa ravintoa ja toisia käytetään esim. huonekasveiksi. Suvun kuuluisin edustaja on välimerentaateli, josta saadaan ravintona käytettäviä hedelmiä, joita yleisesti kutsutaan taateleiksi. Suvun tieteellinen nimi tulee kreikasta ja tarkoittaa taatelipalmua.
Tapausperustainen opetus

Tapausperustainen opetus perustuu ajatukseen, että asiantuntijat käyttävät tapausperustaista järkeilyä vastaan tulevien ongelmien ratkaisussa. Esimerkiksi lääkärit ja juristit käyttävät työssään hyväksi prototyyppitapauksia. Tapausperustainen opetus on oppilaslähtöistä, vuorovaikutteista sekä ankkuroitua todellisen elämän tapauksiin.
Opetustilanteessa oppijat käsittelevät jotakin esimerkkitapausta aiempien kokemustensa sekä koulutuksessa oppimiensa tietojen ja taitojen avulla. Heillä on rajallisesti aikaa ja resursseja, joten päätelmät joudutaan tekemään puutteellisin tiedoin, kuten usein todellisissakin tilanteissa. Tapausperusteisuus pyrkii tiedon rakentamisen lisäksi kehittämään analyyttistä päättelyä, yhteistyötaitoja, viestintätaitoja, soveltamiskykyä sekä luovuutta.
Eräs tapausperustaisen opetuksen sovellutus on ongelma-analyysi (engl. issue analysis).
Pentti Rekola

Pentti Jooseppi Rekola (13. maaliskuuta 1934 Nakkila – 13. syyskuuta 2012 Turku) oli suomalainen pikajuoksija. Hän oli Suomen parhaimmistoa 1950-luvun lopussa ja 1960-luvun alussa. Hän osallistui 29 maaottelussa kaikkiaan 101 juoksuun sekä edusti Suomea kaksissa olympialaisissa ja kaksissa EM-kilpailuissa.
Ura.
Rekola kilpaili Melbournen 1956 ja Rooman 1960 olympialaisissa 200 metrin juoksussa ja 4 × 400 metrin viestijuoksussa, mutta karsiutui aina alkuerissä. Tukholman EM-kilpailuissa 1958 hän karsiutui 400 metrin juoksun välierissä ja 4 × 400 metrin viestijuoksun alkuerissä. Belgradin EM-kilpailuissa 1962 hän osallistui vain viestijuoksuun ja karsiutui alkuerissä. Hän osallistui 29 maaottelussa 101 eri juoksuun eli yhtä moneen kuin toinen noiden aikojen maaottelujuoksija Voitto Hellstén.
”Pena” Rekola edusti kotimaassa Rauman Työväen Urheilijoita, Eurajoen Kisaa sekä huippuvuosinaan Turun Tovereita, joka Rekolan, Voitto Hellsténin ja Jussi Rintamäen myötä oli tuolloin Suomen paras pikajuoksuseura. Rekola voitti Suomen-mestaruuden 100 metrillä vuosina 1956, 1957, 1958 ja 1961, 200 metrillä ja 400 metrillä vuonna 1959, 4 × 100 metrillä vuosina 1957 ja 1959 sekä 4 × 400 metrillä vuosina 1956–1963. Lisäksi hän saavutti Kalevan kisoissa useita hopea- ja pronssimitaleita. Ennätysajoikseen hän juoksi Suomen-ennätyksen 10,5 s 100 metrillä vuonna 1959, 21,5 s 200 metrillä vuonna 1959 sekä 47,4 s 400 metrillä vuonna 1957. Hän juoksi niin seurajoukkueiden kuin maajoukkueenkin Suomen-ennätyksiä 4 × 100 metrillä ja 4 × 400 metrillä.
Pentti Rekolan poika Harri Rekola voitti Suomen-mestaruuden 4 × 100 metrillä vuonna 1989 sekä saavutti SM-hopeaa 4 × 100 metrillä vuonn
Siviilissä hän oli Turun palolaitoksen palveluksessa.
Tiimioppiminen

Tiimioppiminen on eräs kollektiivioppimisen muodoista ja tarkoittaa oppimista, joka tapahtuu tiimin tasolla, eli yksilö- ja organisaatiotasojen leikkauspisteessä. 
Tiimioppiminen organisaatiossa.
Tiimioppiminen on oppivan organisaation perusta, sillä sen kautta yksilöiden oppiminen laajenee ensin tiimin osaamiseksi ja myöhemmin organisaation uudeksi osaamiseksi. Tiimioppimisen katsotaan myös auttavan hiljaisen tiedon leviämistä.
Tiimioppiminen tapahtuu dialogin ja keskustelujen kautta eli se vaatii tiimityölle varattavaa aikaa. Tiimioppimisprosessiin kuuluu mm.
Tiimioppiminen on yksilön kasvua ja kehittymistä tiimissä ja sen avulla. Se on vuorovaikutteista aktiivista yhdessä oppimista ja yhdessä tekemistä. Tiimioppimista sovelletaan yhteisössä, työtiimeissä sekä myös oppijoiden kanssa – tällöin voidaan puhua myös tiimipedagogiikasta. Tiimioppimisen ytimessä on dialogi, käytännön tekeminen sekä tiedonhankinta. Kyse ei ole mallista, vaan sovellettavista käytänteistä, joilla yhdessä oppimista saadaan aikaan. Tiimioppimisen vahvuus on siinä, että sitä voidaan soveltaa hyvin monenlaisiin eri ympäristöihin.
Tiimioppiminen opetusmenetelmänä.
Tiimioppiminen on opetusmenetelmä, jossa seurataan näitä periaatteita:
Friedrich Walter Goethe

Friedrich Walter Goethe (30. kesäkuuta 1911 Kiel – 3. tammikuuta 2003) oli saksalainen lintutieteilijä.
Goethe vietti osan lapsuudestaan Wilhelmshavenissa. Hän opiskeli eläin- ja kasvitiedettä, maantiedettä ja etnologiaa Freiburg im Bresgaun, Baselin ja Münsterin yliopistoissa. Hän väitteli filosofian tohtoriksi Münsterissä 1936. Väitöksen aiheena oli harmaalokin biologia Memmertin lintusaarella (Goethe, F., 1937: "Beobachtungen und Untersuchungen zur Biologie der Silbermöwe (Larus a. argentatus Pontopp.) auf der Vogelinsel Memmertsand". Journal für Ornithologie, 85, 1-119). Valmistumisensa jälkeen Goethe tutki nilviäisiä Saksan riistatutkimuslaitoksessa (Research Center for German Wildlife) Werbelinseessä, ja myöhemmin Universum Film AG:n luonto-osastolla Babelsbergissa. Toisen maailmansodan jälkeen Goethe jatkoi tiedemiehen uraansa Lippe-Museumin luonnontieteellisellä osastolla Detmoldissa. Siellä hän kirjoitti teoksen Teutoburgin metsän linnuista 1948. Vuonna 1951 hän ryhtyi professori Rudolf Drostin pyynnöstä tutkijaksi Wilhelmshavenin lintujen tutkimusinstituuttiin, käytännössä Helgolandin lintuaseman tutkijaksi. Hänet nimitettiin instituutin johtajaksi Drostin jälkeen 1958.
Goethen tutkijanura keskittyi isojen lokkien ekologian ja käyttäytymisen selvittämiseen. Hän oli myös innokas luonnonsuojelija. Ansioistaan biologiassa ja merilintujen suojelussa hänelle myönnettiin lukuisia kunnianosoituksia ja palkintoja. Hänet valittiin American Ornithologists’ Unionin kirjeenvaihtajajäseneksi vuonna 1962. Vetäydyttyään eläkkeelle 1976 Goethe paneutui kyhmyjoutsenen asemaan kulttuurissa, taiteessa, runoudessa ja suhteessa ihmiseen. Tutkimuksen oli pannut alulle hänen vaimonsa jo aikaisemmin.
Castle Clinton

Castle Clinton on yksi linnoituksista, joita rakennettiin New Yorkin sataman suojaksi ennen vuoden 1812 sotaa. Nykyisin rakennus toimii vapaudenpatsaalle ja Ellis Islandille suuntautuvien lauttamatkojen lippujen ostopaikkana. Hiekkakivestä rakennettu pohjaltaan pyöreä linnoitus sijaitsee Manhattanin saaren eteläkärjessä Battery Park -puistossa.
Linnoituksen rakentaminen aloitettiin 1808 ja se valmistui 1812. Alun perin nimellä The South West Battery tunnettu linnoitus nimettiin uudelleen Castle Clintoniksi 1817 New Yorkin silloisen pormestarin DeWitt Clintonin mukaan. Täysin varustetusta linnoituksesta ei kuitenkaan koskaan ammuttu vihollista kohti.
Linnoitusrakennus siirrettiin New Yorkin kaupungin haltuun 1823 ja se muutettiin kesäravintolaksi ja huvikeskukseksi ja nimettiin Castle Gardeniksi. 1840-luvulla Castle Garden sai suojakseen katon. Se toimi oopperatalona ja teatterina vuoteen 1854 asti.
Castle Gardenissa toimi maahanmuuttajien käsittelykeskus vuosina 1855–1890. Kaksi kolmasosaa yli 8 miljoonasta tuona aikana Yhdysvaltoihin muuttaneesta siirtolaisesta tulivat maahan Castle Gardenin kautta. Castle Gardenin toiminnan loputtua maahanmuuttajien käsittelykeskus siirtyi Ellis Islandille.
Rakennukseen tehtiin jälleen muutoksia, ja joulukuussa 1896 siinä avattiin New Yorkin akvaario ("New York City Aquarium"). Akvaariosta tuli kaupungin suosituimpia nähtävyyksiä. Akvaario lopetti toimintansa linnoituksessa 1941. Linnoitus välttyi sitä uhanneelta purkamiselta ja se entisöitiin alkuperäiseen ulkoasuunsa. Vuonna 1975 avattiin yleisölle nimellä Castle Clinton National Monument. Lauttalippujen myyntipaikkana Castle Clintonissa vierailee nykyisin yli 3 miljoonaa henkilöä vuodessa.
Walt Disney Imagineering

Walt Disney Imagineering (tunnetaan myös nimillä WDI ja Imagineering) on The Walt Disney Companyn suunnittelu- ja kehitysosasto, joka vastaa Disneyn huvipuistoista. Walt Disney perusti sen vuonna 1952 valvomaan Disneylandin rakentamista nimellä WED Enterprises. Kirjaimet WED tulevat Walt Disneyn oikeasta nimestä Walter Elias Disney.
Yrityksen pääkonttori on Glendalessa, Kaliforniassa, jossa myös pääosa sen työntekijöistä työskentelee. Yrityksen nimen loppuosa Imagineering tulee sanoista 'Imagination' ("mielikuvitus") ja 'engineering' ("insinööritiede").
Forces nouvelles de Côte d’Ivoire

Forces Nouvelles de Côte d’Ivoire (’Norsunluurannikon uudet sotavoimat’, FNCI tai FN) on poliittinen liittouma, joka muodostettiin joulukuussa 2002, Norsunluurannikon sisällissodan jälkimainingeissa. 
”Soroland”.
Liittouman hallussa olevia alueita Norsunluurannikon pohjoisosassa kutsutaan joskus nimellä ”Soroland”, ’Soromaa’ liikkeen johtajan, Guillaume Soron, mukaan. Alue ajautui anarkiaan sisällissodan jälkeen vuonna 2002. Norsunluurannikon eteläosan lait, politiikka ja verotus eivät kosketa Soromaata. Opetus tapahtuu ammattitaidottomien avulla, sillä sodan jälkeen käytännössä katsoen kaikki ammattitaitoiset virkamiehet ja opettajat pakenivat etelään.
Kunnanosa

Kunnanosa () tarkoittaa nimensä mukaisesta osaa jostakin kunnasta Ruotsissa.
Kunnanosalle ei ole mitään tiettyä juridista määritelmää. Jotkut kunnat on virallisesti jaettu kunnanosiin. Toisissa tapauksissa käsite voi olla puhtaasti informatiivinen ja tarkoittaa vain "jotakin osaa kunnasta". Jos kunnanosan katsotaan maantieteellisen sijaintinsa tai muun syyn vuoksi tarvitsevan rajoitettua itsehallintoa, niin kunnanosalautakunta () voidaan perustaa. Eri kunnissa kunnanosista käytetään erilaisia nimityksiä ja niillä on erilaisia tehtäviä, joten vertailua kuntien välillä on vaikea tehdä.
Kunnanosalautakuntien olemassaolon suhteen Ruotsin kunnat ovat jaettavissa kolmeen ryhmään. Seuraavat tiedot kuvaavat kussakin ryhmässä olevien kuntien lukumäärää vuosina 2008 ja 1999 (suluissa):
Nykyisiä kunnanosalautakuntia.
Ruotsin suurimpien kuntien aluejaot:
Kaikissa kolmessa kunnassa näiden alueiden lukumäärää on vähennetty niiden perustamisen jälkeen.
Muiden kuntien kunnaosia:
Lakkautettuja kunnanosalautakuntia.
Kunnanosalautakuntia on aikaisemmin ollut myös seuraavissa kunnissa:
Muiden kuntien lakkautettuja kunnanosia:
Kasipallo (sarjakuvahahmo)

Kasipallo (oik. Jeff Hagees, engl. "8-Ball") on Marvelin sarjakuvahahmo joka esiintyi ensimmäisen kerran Sleepwalker #2:sessa vaikka näkyi pikaisesti televisiossa Sleepwalker #1:sessä.
Jeff Hagees syntyi Minnesotassa ja oli ennen Kasipalloksi ryhtymistään puolustusurakoitsija joka suunnitteli ohjusten työntövoimajärjestelmiä. Jeff Hagees vietti vapaa-aikaansa pelaten biljardia sen lievittäessä työnsä tuottamaa stressiä mutta pian joutui valtaviin pelivelkoihin, mikä herätti hänen työnantajiensa epäillyt näiden uskoessa Jeffin ryhtyvän myymään heidän yrityksensä salaisuuksia velkojensa kattamiseksi. Vaikka tästä ei ollutkaan mitään todisteita, Hageen työnantajat erottivat hänet.
Potkujen jälkeen Jeff Hagees päätti yhdistää biljardin rakkautensa insinöörikykyjensä kanssa luoden itselleen rikollisidentiteetin Kasipallona luomalla itselleen biljardikeppinsä ja käynnistämällä hyvin onnistuvan rikollisuran New Yorkiin yhdessä kolmihenkisen rikollisjenginsä kanssa.
Yhdellä ryöstöretkellään Kasipallo törmää Sleepwalkeriin, alieniin joka on sidottuna Rick Sheridaniin. Sleepwalker voittaa Kasipallon suhteellisen helposti muttei onnistu pidätyttää tätä poliiseille ennen kuin ihminen johon Sleepwalker on sidottuna herää jolloin alien joutuu vetäytymään takaisin Rickin mieleen jolloin Kasipallo pääsee pakenemaan.
Sleepwalkerin ja Kasipallon seuraavassa kohtaamisessa Kasipallo osoittautui voittoisaksi hyökätessään biljardikepillään sivullisten kimppuun pakottaen Sleepwalkerin suojaamaan näitä. Kasipallo yrittää tappaa alienin mutta epäonnistuu Sleepwalkerin onnistuessa pakenemaan.
Myöhemmin Kasipallo tiimiytyy useiden muiden superrikollisten kanssa ryöstääkseen erittäin vaarallisen tietokoneviruksen Ricadonnalta, rikollislordilta, mutta joukkio jättää jälkensä valvontakameeralle.
Ricadonna jäljityttää Kasipallon myöhemmin ja lähettää palkkamurhaajat hänen piilotaloonsa. Kasipallo kuolee hänen autonsa räjähtäessä käsikranaattiin.
Kyvyt ja voimat.
Kasipallo oli nerokas insinööri joka tekniikkotaitojaan käyttämällä loi aseenaan käyttämänsä biljardikepin.
Kasipallo oli myös erittäin taitava voimistelija vaikka hänen mitkään fyysiset kykynsä eivät silti olleet lähellekkään yli-inhimillisellä tasolla.
Varusteet ja aseet.
Kasipallon kaikki aseet ja varusteet olivat muotoiltu biljardi- ja kasipalloteemaan ja jokainen hänen varusteistaan oli myös hänen itsensä kehittelemä ja valmistama.
Kasipallon varusteisiin kuului neljämiehinen ilmatyynyalus joka oli biljardipöydän muotoinen kuin myös erikseen veden päällä kulkemista varten luotu pyöreämuotoinen ilmatyynyalus.
Kasipallo käytti myös useita erilaisia räjähteitä ja lentäviä, biljardipallon näköisiä, kameroita. 
Kasipallon pääasiallinen ase oli hänen biljardikeppinsä jossa oli mekanismi joka mahdollisti kepillä lyötyyn objektiin tulevan liikevoiman tuhatkertaistamisen kyeten täten muuttamaan kaiken kepillä isketyn tappaviksi ammuksiksi. Kasipallo kykeni sinkoamaan biljardikeppinsä avulla jopa auton.
Nina Fagerström

Nina Fagerström (s. 1982) on suomalainen esteratsastaja. Fagerström on Stephex -tallin ykkösratsuttaja ja kilpaillut säännöllisellä menestyksellä tallin kilpailu- ja myyntihevosilla ympäri Euroopan. Fagerströmillä on lukuisia GP-tason voittoja ja sijoituksia kansainvälisissä kilpailuissa. Hän on edustanut Suomea myös maailmancup- sekä Nations Cup -kilpailuissa.
Maaliskuussa 2011 hän oli maailmanlistalla 46. ja siten korkeimmalle rankattu suomalainen esteratsastaja.
Tommi Kauppinen

Tommi Kauppinen (s. 13. lokakuuta 1985 Kokkola) on entinen suomalainen jalkapalloilija. Hän oli pelipaikaltaan puolustava keskikenttäpelaaja tai keskuspuolustaja.
Kauppinen siirtyi AC Ouluun vuoden 2009 alussa. Hän edusti urallaan aikaisemmin Kokkolan Pallo-Veikkoja ja Gamlakarleby Bollklubbia. Liigacupin ottelussa FC Honkaa vastaan maaliskuussa 2010 Kauppinen loukkasi eturistisiteensä vakavasti ja hän joutui viettämään koko kauden poissa kentältä.
Million Dollar Championship

Million Dollar Championship (suom. "Miljoonan Dollarin Mestaruus") on hyväksymätön mestaruusvyö World Wrestling Entertainment:ssa, minkä "Million Dollar Man" Ted DiBiase valmisti. Million Dollar vyön suunnitteli Betteridge Jewelersin Terry Betteridge Stamford, Connecticutissa. Vyö maksoi suunnilleen 125,000 dollaria.
Historiaa.
Ted DiBiase ei kyennyt voittamaan "Macho Man" Randy Savagea turnauksen finaalissa WrestleMania IV:ssä, mikä käytiin WWF World Championshipistä. 1988 kesän aikana DiBiase muodosti tiimin André the Giantin kanssa, mikä tunnetaan nimellä "The Mega Bucks". Tiimi lähinnä vain jahtasi WWF World Mestaruutta.
Turhautunut DiBiase päätti että jos, hän ei pysty voittamaan tai ostamaan WWF World -mestaruutta, hän aikoo ostaa oman mestaruus vyön. Vyö valmistui vuoden 1989 aluksi mitä Ted alkoi kutsua Million Dollar Championship nimellä. Titteli ei ollut koskaan virallinen, koska ei saanut hyväksyntää WWF:ltä ja mestaruutta puolustettiin harvoin. Jake Roberts varasti vyön heidän feudin aikana, mutta DiBiasen henkivartija Virgil varasti sen takaisin WrestleMania VI:ssä.
"Rowdy Roddy Piper feudin aikana Virgil kääntyi "faceksi" ja alkoi harjoitella Piperin kanssa kohdatakseen SummerSlamissa Ted DiBiasen vuonna 1991. Virgil voitti matsin ja hänestä tuli ainut painija, joka on voittanut tittelin. DiBiasen toisella hallinoajalla hän hylkäsi mestaruuden, kun hän ja IRS (Money, Inc.) voittivat WWF World Tag Team Mestaruudet 7. helmikuuta, 1992.
Vuoden 1995 joulukuussa DiBiase lahjoitti mestaruuden hänen uusimmalle suojatilleen Ringmasterille. Ringmaster kuitenkin hylkäsi mestaruuden 28. toukokuuta, 1996, kun DiBiase lähti WWF:stä.
13 vuoden poissaolon jälkeen Million Dollar vyö palasi WWE RAW'hon, missä DiBiase piteli sitä ja oli myös illan isäntä 6. heinäkuuta, 2009. 27. maaliskuuta, 2010 DiBiase nimettiin WWE Hall of Fameen, missä hän sanoi ettei koskaan lähde ilman Million Dollar -titteliä kotoaan. 5. huhtikuuta DiBiasen poika, Ted DiBiase, Jr., tuli kehään Million Dollar -mestaruus olallaan väittämään, että hänen isänsä antoi sen hänelle. WWE:n virallisilla sivuilla ilmoitettiin, että Million Dollar -mestaruus on silti epävirallinen mestaruus.
Ghanan valtionpäämies

Ghanan valtionpäämies on nykyisin presidentti. Tämänhetkinen presidentti on John Dramani Mahama.
Kun Ghana itsenäistyi Yhdistyneestä kuningaskunnasta 6. maaliskuuta 1957, oli sen valtiomuotona monarkia. Tuolloin valtionpäämiehenä oli kuningatar Elisabet II, jota edusti Ghanassa kenraalikuvernööri. Kansanäänestyksen hyväksymänä Ghanasta tuli tasavalta 1. heinäkuuta 1960, jonka jälkeen Ghanan valtionpäämies on perustuslain mukaan ollut presidentti. Maassa on kuitenkin tehty useita sotilasvallankaappauksia, jolloin perustuslaki on kumottu ja maahan on muodostettu erilaisia sotilasjohtoisia väliaikaishallituksia. Näiden väliaikaishallitusten aikana valtionpäämiehenä on toiminut hallituksen puheenjohtaja.
Sulkujärvi

Sulkujärvi on Pirkanmaalla Kangasalan Lihasulassa sijaitseva järvi.
Maantietoa.
Paikalliset kutsuvat Sulkujärveä usein sen pienen kokonsa vuoksi lammeksi. Sen pinta-ala on 1,2 hehtaaria. Se on 250 metriä pitkä ja 50 metriä leveä. Siinä ei ole kartan mukaan saaria. Sen rantaviivan pituus on 550 metriä ja rannat ovat metsämaata. Järvi on autio, mutta sen luokse johtaa kaakosta metsäpolku.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueeseen (35.73), jonka Säynäjärven-Myllyojan valuma-alueeseen (35.733) järvi kuuluu. Järven vedenpinnan korkeus on 121,4 metriä mpy.
Vesi laskee Sulkujärveen etelästä tulevaa metsäojaa ja sen pohjoispuolella olevasta Säynäjärvestä pientä puroa pitkin, jota voi varovasti edetä pienellä soutuveneellä. Järvien vedenpinnan korkeusero on vain 10 senttimetriä. Vesi laskee edelleen Sulkujärvestä pientä Myllyojaa pitkin, joka mutkittelee alajuoksulla peltomaiseman mäkien lomitse ja laskee sitten Vesijärveen Haapastenlahdella Palosaaren edustalle.
Historiaa.
Järvi oli vielä vuoden 1986 peruskartassa täysin autio järvi mukaan lukien Säynäjärven välinen kannas. Säynäjärven rataan on ilmestynyt vuoden 1986 jälkeen vapaa-ajan asuntoja.
Heini Salonen

Heini Salonen (s. 11. heinäkuuta 1993) on suomalainen tennispelaaja. HVS-Tennistä edustava Salonen on voittanut Suomen mestaruuden ulkokentillä kaksinpelissä vuonna 2008 ja nelinpelissä vuosina 2008 ja 2009 sekä sisäkentillä kaksinpelissä 2008 ja 2010 ja nelinpelissä 2010. Lisäksi hän on edustanut Suomea Fed Cupissa.
Ura.
Huhtikuussa 2008 Salonen pääsi edustamaan Suomea Fed Cupissa Piia Suomalaisen vetäydyttyä selkävamman takia. Neljästä kaksinpelistään ja kahdesta nelinpelistään hän onnistui voittamaan vain kaksinpelin Andjela Kankarasia vastaan. Elokuussa hän pelasi uransa ensimmäisessä ITF-turnauksessa Savitaipaleella. Hän voitti avauskierroksella Volha Dukon, mutta hävisi toisella kierroksella turnauksen ykkössijoitetulle Hanne Skak Jensenille.
Fed Cupissa 2009 Salonen pääsi pelaamaan nelinpeliä kahdesti Cecilia Estlanderin kanssa maaotteluiden jo ratkettua. Seuraavana vuonna Fed Cupissa hän pääsi pelaamaan maaottelun ratkettua Saana Saarteisen kanssa nelinpeliä. Heinäkuussa alle 18-vuotiaiden EM-kilpailuissa hän tippui kolmannella kierroksella. Tampere Openissa hän voitti avauskierroksella viidenneksi sijoitetun Anett Schüttingin.
Dominique Fernandez

Dominique Fernandez (s. 25. elokuuta 1929 Neuilly-sur-Seine) on ranskalainen kirjailija, esseisti ja matkailija. Hän on Ranskan akatemian jäsen vuodesta 2007 lähtien.
Elämäkerta.
Dominique Fernandezin isä oli meksikolainen sosialisti, diplomaatti ja kirjallisuuskriitikko Ramon Fernandez ja hänen äitinsä oli kirjallisuuden professori Liliane Chomette.
Hän opiskeli École normale supérieuressa ja valmistui italian kielen ja kulttuurin opettajaksi. Vuonna 1957 hänet nimettiin professoriksi Ranskan Napolin instituuttiin ("l’Institut français de Naples") ja vuonna 1968 valmistui hänen väitöskirjansa "L’Échec de Pavese". Tämän jälkeen hänet nimitettiin Rennesissä toimivan Ylä-Bretagnen II yliopiston italian kielen professoriksi, jota tehtävää hän hoiti eläköitymiseensä asti.
CONCACAF Gold Cup 2009

CONCACAF Gold Cup 2009 oli järjestyksessään kymmenes CONCACAF Gold Cup -jalkapalloturnaus. Turnausta isännöi Yhdysvallat ja se järjestettiin 3.–26. heinäkuuta 2009. Voittajaksi selviytyi Meksiko, jolle mestaruus oli kaikkiaan kahdeksas. 
Pelipaikat.
Turnauksessa käytettiin 13 stadionia, eniten turnaushistoriassa.
Maalaismaisema

Maalaismaisema on Petri &amp; Pettersson Brassin levyttämä kappale. Se on äänitetty vuonna 1971 ja se on käännös Elton Johnin ”Country Comfort” -kappaleesta. Suomalaiset sanat teki Jukka Virtanen, joka sisällytti tekstiin lapsuudenmuistojaan Jämsänkoskelta. Laulun menestystä auttoi televisio, sillä yhtye soitti sen tuolloin harvinaisessa värilähetyksessä Pop Story -ohjelmassa.
MKEK-4

 
MKEK-4 "Uğur" ("Onnekas") oli Turkin ilmavoimien peruskoulukone vuodet 1955–1963. Alkuperäinen nimi koneelle oli THK-15, ja kone perustui Miles Magister -koulukoneeseen. Uğureita valmistettiin Kaikkiaan 57 kappaletta. Kolme koneista lahjoitettiin Jordanian ilmavoimille.
Veijarit

Veijarit on suomalainen Lauri Nurksen ohjaama komediaelokuva, joka sai ensi-iltansa 25. joulukuuta 2010. Elokuvan keskeisissä rooleissa nähdään Mikko Leppilampi, Antti Luusuaniemi, Pihla Viitala ja Malla Malmivaara.
Elokuvan tunnuskappale on Palefacen "Syntyny rellestää".
The Negation

The Negation on puolalaisen teknisen death metal -yhtye Decapitatedin kolmas studioalbumi, joka on julkaistu vuonna 2004.
Kappaleet.
Kaikki kappaleet säveltänyt ja sanoittanut Decapitated, ellei toisin mainita
Engadin

Engadin (, , ) on laakso sveitsiläisessä Graubündenin kantonissa. Se on yksi Euroopan korkeimmalla sijaitsevista laaksoista ja yli 80 kilometriä pitkä. Engadin on Innjoen ylälaaksoa ja jakaantuu Oberengadiniin (, ) ja Unterengadiniin (, ). Laakson nimi juontuu Innjoen retoromaaninkielisestä nimestä "En". 
Engadinin suurimmat paikkakunnat ovat Sankt Moritz, Celerina/Schlarigna, Samedan, Pontresina ja Scuol.
Organic Hallucinosis

Organic Hallucinosis on puolalaisen teknisen death metal -yhtye Decapitatedin neljäs studioalbumi, joka on julkaistu vuonna 2006.
Kappaleet.
Kaikki kappaleet kirjoittanut Decapitated.
Tynisha Keli

Tynisha Keli Soares (s. 28. heinäkuuta 1985 New Bedford, Massachusetts, Yhdysvallat), esiintymisnimeltään Tynisha Keli, on yhdysvaltalainen R&amp;B-laulaja-lauluntekijä. 
Hänet tunnetaan parhaiten laulustaan "I wish you loved me", jonka on sanoittanut Rico Love ja tuottanut Tha Corna Boyz. Laulajan debyyttialbumi, "The Chronicles of Tk", julkaistiin Japanissa 22. huhtikuuta 2009.
Varhaisvaiheet ja yksityiselämä.
Tynisha Keli syntyi New Bedfordissa, Massachusettsissa. Hän on syntyperältään portugalilainen. Hän tuli köyhästä perheestä ja on kamppaillut talousvaikeuksissa suurimman osan elämästään. Hänen isänsä kuoli, kun Tynisha oli vain vuoden vanha. Hänellä oli paljon vastuuta lapsena. 8-vuotiaana hän otti musiikin hyvin merkittäväksi osaksi elämäänsä, koska se oli hänen ainoa ulospääsynsä pettymyksistä, joita hän koki. Hän alkoi laulaa ammattimaisesti noin 14-vuotiaana. Hän muutti Los Angelesiin, jossa hän asui seitsemän vuoden ajan ennen kuin muutti Atlantaan. Hänen nuorempi veljensä, Taz kuoli vuonna 2007. Keli on naimaton.
Wacław Kiełtyka

Wacław "Vogg" Kiełtyka, (s. 17. joulukuuta 1981) on puolalainen muusikko ja säveltäjä.
Kiełtyka on death metal -yhtye Decapitatedin kitaristi, ja on toiminut myös Lux Occultassa vuodesta 1998. Hän toimi myös toisen tunnetun puolalaisen death metal -yhtye Vaderin kitaristina vuosina 2008-2010. Vuonna 2019 Kiełtyka kiinnitettiin yhdysvaltalaisen metalliyhtye Machine Headin kitaristiksi, korvaten edellisenä vuonna yhtyeestä lähteneen Phil Demmelin.
Diskografia.
Decapitated
Machine Head
Lux Occulta
Vader
Vierailut
All the Lovers

"All the Lovers" on poplaulaja Kylie Minoguen ensimmäinen single albumilta "Aphrodite". Se julkaistiin 28. kesäkuuta 2010, ja sen kirjoittivat Jim Eliot ja Mima Stilwell.
Nightmare (albumi)

Nightmare on yhdysvaltalaisen metalliyhtyeen, Avenged Sevenfoldin viides studioalbumi. Albumi julkaistiin 27. heinäkuuta 2010 Warner Bros. Recordsin kautta. Albumin tuottajana toimi Mike Elidonzo. Albumi on yhtyeen ensimmäinen levytys, jolla rumpuja ei soita yhtyeen alkuperäinen rumpali The Rev. Hän kuitenkin osallistui jokaisen kappaleen sävellystyöhön ja on luonut jokaiselle kappaleelle rumpuraidat. Sullivanin taustalaulut jätettiin levylle kunnianosoituksena. Albumilla rumpuja soitti Dream Theaterin pitkäaikainen rumpali Mike Portnoy, jonka Sullivan oli nimennyt suurimmaksi vaikuttajakseen.
"Nightmare" oli ilmestymisviikollaan Billboard 200 -listan ensimmäisellä sijalla myyden 163 000 kappaletta ilmestymisviikkonsa aikana. Tämä ylitti yhtyeen aiemman studioalbumin, "Avenged Sevenfoldin" myyntiennätyksen. Levy oli myös yhtyeen ensimmäinen Billboardin ensimmäisen sijan saavuttanut albumi. Suomessa albumi sijoittui Suomen virallisella albumilistalla parhaimmillaan sijalle 1.
Kappaleiden kirjoittaminen ja nauhoittaminen.
Vuoden 2009 lopulla, lähes kaksi vuotta Avenged Sevenfoldin edellisen studioalbumin ilmestymisestä yhtye aloitti uuden albuminsa kappaleiden työstämisen. Yhtye kuvaili tulevaa albumiaan haastatteluissa ”persoonalliseksi ja eeppiseksi teokseksi, joka vie kuulijansa hyvin pimeälle matkalle”. Yhtye työsti albumin kappaleita jatkuvasti aina vuoden lopulle asti, jolloin työskentelyyn tuli tauko - yhtyeen kannalta hyvin surullisissa merkeissä.
yhtyeen rumpalin, ruumis löydettiin hänen kotoaan. Tämä traaginen tapaturma keskeytti albumin kappaleiden sävellyksen välittömästi. Sullivanin kuolinsyyksi varmistettiin kipulääkkeiden ja alkoholin yliannostus. Myöhemmin Dream Theaterin pitkäaikainen rumpali Mike Portnoy or lupautui nauhoittamaan albumin rumpuraidat. Portnoy oli ollut Sullivanin suurin innoittaja.
Kun albumin nauhoitukset oli saatu päätökseen huhtikuussa 2010, yhtyeen kitaristi Zacky Vengeance tiedotti yhtyeen virallisella MySpace-profiilisivulla, että ”nauhoitukset oli saatu päätökseen, ja albumi tulisi olemaan sanoinkuvaamattoman taidokas”. Muut yhtyeen jäsenet yhtyivät samaan, ja parin seuraavan kuukauden aikana julkaistuissa lehdistötiedotteissa yhtye antoi faneilleen lupaavan kuvan tulevasta albumistaan.
Julkaisu ja promootio.
Ensimmäinen single, nimikkokappale "Nightmare" julkaistiin digitaalisessa muodossa 18. elokuuta 2010. Kappale oli vuotanut internetverkostoon kuitenkin jo 6. elokuuta, kun "Amazon.com"-verkkokauppa julkaisi sen. Yhtiö kuitenkin poisti julkaisun muutamaa päivää myöhemmin tuntemattomasta syystä. Kappaleen musiikkivideo julkaistiin yhtyeen "YouTube"-kanavalla 10. elokuuta, ja se keräsi 275 000 näyttökertaa julkaisuvuorokautensa aikana.
3. kesäkuuta yhtye ilmoitti, että albumin erikoispainos tulisi ennakkotilattavaksi yhtyeen verkkosivustolta. Erikoispainos sisältäisi levyn lisäksi myös paljon bonusmateriaalia, kuten:
Kappaleet.
Kaikkien kappaleiden sävellys, sanoitus ja sovitus Avenged Sevenfold, ellei toisin mainita
Sothis (Vaderin albumi)

Sothis on puolalaisen death metal -yhtyeen Vaderin ensimmäinen EP, joka on julkaistu vuonna 1994.
The First Damned

The First Damned on teknisen death metal -yhtye Decapitatedin kokoelma-albumi, joka koostuu yhtyeen kahdesta varhaisesta demosta, Cemeteral Gardens &amp; The Eye of Horus.
Javier Malagueño

Javier Hernán Malagueño (s. 27. lokakuuta 1982 Cosquín, Argentiina) on argentiinalainen jalkapalloilija. Hän edustaa argentiinalaista Tigreä ja on pelipaikaltaan keskuspuolustaja.
Malagueño edusti vuodet 2001–2007 eri kotimaansa seuroja eri sarjatasoilla. Kaudeksi 2007–2008 hän siirtyi kreikkalaiseen Irakliseen ja sieltä seuraavana kesänä meksikolaiseen Indiosiin.
Kesällä 2010 hän teki sopimuksen espanjalaisseura Málagan kanssa.
Sandro Silva

Sandro Laurindo da Silva (s. 29. syyskuuta 1984 Rio de Janeiro, Brasilia) on brasilialainen jalkapalloilija. Hän edustaa brasilialaista Internacionalia ja on pelipaikaltaan puolustava keskikenttäpelaaja.
Silva edusti vuodet 2007–2010 kotimaansa seuroja, kunnes kesällä 2010 hän teki sopimuksen espanjalaisseura Málagan kanssa. Joukkue maksoi hänestä 2,2 miljoonan euron siirtokorvauksen.
Kai Hagelberg

Kai Ragnar Hagelberg (29. heinäkuuta 1935 Helsinki – 23. elokuuta 2024 Helsinki) oli helsinkiläinen poliitikko Kokoomuksen ryhmässä ja kilpauimari. 
Hagelberg oli koulutukseltaan rakennusmestari, ja hän työskenteli Kansallis-Osake-Pankin kiinteistöosastolla ennen kuin ryhtyi vuonna 1989 rakennusalan konsultiksi. Hän voitti uinnissa ja vesipallossa suomenmestaruuksia 1950- ja 1960-luvulla. 
Hagelberg meni mukaan Helsingin politiikkaan 1973 ja oli mukana kaiken kaikkiaan yli 30 vuotta. Hän istui valtuustossa 20 vuotta. Hän johti kiinteistölautakuntaa 22 vuotta ja oli Helsingin Kokoomuksen puheenjohtaja 2001–2005. Hän johti Suomen Uimaliittoa ja toimi Olympiakomiteassa. Nuorisosäätiön hallituksessa hän oli 20 vuotta. Hän pyrki myös eduskuntaan, mutta jäi kaksi kertaa varasijalle.
Hagelbergille myönnettiin 2009 kunnallisneuvoksen arvonimi.
Hagelberg oli sota-aikana sotalapsena Ruotsissa. Sodan päätyttyä hän palasi Suomeen. Kun hänen äitinsä lähti Amerikkaan, hän jäi Kallioon isoisän hoiviin. Hänen isänsä oli kolminkertainen nyrkkeilyn suomenmestari Ragnar Hagelberg ja isoisä moukarinheittäjä Vilhelm Silius. Kai Hagelbergin isäpuoli oli uinnin 12-kertainen suomenmestari Aarre Paananen.
Hagelberg oli maineeltaan kovanaama. Hän luonnehti itseään vallanhimoiseksi päälliköksi, joka halusi johtaa joukkoja edestä eikä takaa. Hän asui Helsingin Paloheinässä ja osan vuodesta Espanjan Benalmádenassa.
Ruotsin vallankaappaus 1809

Ruotsin vallankaappaus tapahtui 13. maaliskuuta 1809 Suomen sodan aikana. Vallankaappauksen teki Ruotsin armeija, joka syrjäytti kuningas Kustaa IV Aadolfin. Uudeksi valtionhoitajaksi tuli Kustaan setä Kaarle-herttua, joka myöhemmin nousi kuninkaaksi nimellä Kaarle XIII.
Tapahtumat.
Suomen sota oli alkanut talvella 1808. Sota eteni ruotsalaisten kannalta huonosti, ja vuoden 1808 loppuun mennessä Ruotsi oli menettänyt Suomen venäläisille. Kapinan pääsyy oli erittäin huonon sodanjohdon aiheuttama tyytymättömyys ja armeijan huollon yleinen epäonnistuminen. Lisäksi kapinaan osallistuneihin upseereihin vaikutti kuningas Kustaan vuonna 1808 määräämä kaartinrykmenttien arvonalennus. Tämän vuoksi Tukholman varuskunnassa oli syntynyt upseerioppositio jo syksyllä 1808.
Vallankaappauksen tapahtumat alkoivat yöllä 7. maaliskuuta 1809, jolloin 400 kapinallista sotilasta Ruotsin länsiarmeijasta otti Karlstadin kaupungin haltuunsa. Tämän jälkeen kaupunkiin tuli lisää joukkoja. Karlstadissa sotilaille kerrottiin, että kapinan tarkoituksena oli pelastaa Ruotsi lopulliselta tuholta ja parantaa yleistä huonoa elintarviketilannetta. Kapinan johdossa oli everstiluutnantti Georg Adlersparre, ja hänen johdollaan kapinalliset alkoivat valmistella etenemistä Tukholmaan. Useat kapinaa vastustaneet Värmlannin upseerit menettivät asemansa, ja heidät asetettiin eristykseen. Kapinalliset julkaisivat vallankumousjulistuksen, jossa luvattiin muun muassa rauhaa, valtiopäivien koollekutsumista ja erityisen sotaveron peruuttamista. 
Kapinallisarmeijan 1 850 miestä ja kuusi tykkiä lähtivät 9. ja 10. maaliskuuta kohti Örebrota. Värmlantiin jäi 780 miestä mahdollisen norjalaisten hyökkäyksen varalta. Örebro vallattiin, ja sieltä kapinallisten reitti kulki Mälarenin pohjoispuolitse Västeråsin kautta kohti Tukholmaa.
Kustaa IV Aadolf halusi matkustaa Etelä-Ruotsiin, jonka hän uskoi olevan hänelle uskollisen armeijan suojissa. Hän päätti lähteä liikkeelle 13. maaliskuuta aamulla. Tukholman varuskuntaa päätettiin vahvistaa 2 700 miehestä 3 100 mieheen 12. maaliskuuta, mutta Västmanlandin rykmentti olikin liittynyt kapinallisiin. Kuninkaalle uskollisia joukkoja oli Tukholmassa enemmän kuin kapinallisia, mutta Kustaa oli jo päättänyt luopua Tukholman puolustamisesta. Hän ei kuitenkaan päässyt matkaan, sillä 13. maaliskuuta kello yhdeksän aamulla kenraali Carl Johan Adlercreutz pidätti hänet.
Valtionhoitajaksi nousi Kaarle-herttua, joka sai vallan kapinallisten johtajien tuella. Aluksi Kustaa oli vangittuna Gripsholmin linnassa, mutta myöhemmin hänet ajettiin maanpakoon, jossa hän eli loppuelämänsä. Kustaan lapset menettivät oikeutensa kruununperimykseen, ja valtiopäivät valitsivat vuonna 1810 uudeksi kruununprinssiksi Ranskan marsalkka Jean-Baptiste Bernadotten.
Veedon Fleece

Veedon Fleece on pohjoisirlantilaisen laulaja-lauluntekijä Van Morrisonin studioalbumi vuodelta 1974. Albumin on tuottanut Morrison itse yhtiölle Caledonia Productions ja julkaissut Warner Bros. Records.
Levy on äänitetty Kaliforniassa Caledonia-studioilla ja New Yorkissa Mercury-studioilla. Äänittäjinä ovat toimineet Jim Stern, Dahaud ja Jean Shaar sekä Elvin Campbell.
Levykannen taidesuunnittelija on Ed Caraeff ja valokuvaaja Tom Collins.
Kappaleet.
Kaikki laulut ovat Van Morrisonin tekemiä. &lt;br&gt; Laulujen julkaisija on Warner Bros. Music.
Sivu 1
Sivu 2
FC Internazionale Milanon palkinnot

Tämä on luettelo jalkapalloseura FC Internazionale Milanon eli Interin voittamista kilpailuista.
Mestaruudet.
Kansalliset mestaruudet
Serie A
18
Italian cup
7
Italian supercup
5
Kansainväliset mestaruudet
Euroopan cup ja Mestarien liiga (UEFA Champions League)
3
UEFA Cup
3
Intercontinental Cup (jalkapallo)
2
Seurajoukkueiden maailmanmestaruus
1
Alueelliset mestaruudet
Serie De Martino
5
Trofeo Tim
8
Birra Moretti Cup
3
Pirelli Cup
11
Trofeo Santiago Bernabéu
2
Franz Beckenbauer Cup
1
Sky Trophy
1
Eusébio Cup
1
Trofeo Luigi Berlusconi
1
International Champions Cup (Singapore)
1
Rastasviidakkotimali

Rastasviidakkotimali ("Pellorneum ruficeps") on Etelä- ja Itä-Aasiassa tavattava kerttutimaleihin kuuluva varpuslintu.
Koko ja ulkonäkö.
Kooltaan rastasviidakkotimali on 16–18 cm. Rastasviidakkotimalin selkä, siivet ja pyrstö ovat oliivinruskeat. Päässä on päälaella punaruskea viiru, ja silmäkulmajuovat ovat valkoiset. Rinta on valkoinen, ja joillakin alalajeilla on rinnassa tai kurkussa tummia juovia. Nuori lintu on selästään lämpimämmän ruskea, eivätkä rinnan viirut ole yhtä selkeitä kuin aikuisella. Lintu pörhistää usein kaulan höyhenet.
Levinneisyys ja elinympäristö.
Rastasviidakkotimalia tavataan alueelta, joka ulottuu Intiasta Kiinaan asti. Linnun elinympäristöä ovat tiheät pensaikot, bambuviidakot, vuorten alarinteiden metsät, rotkot ja metsät jokien läheisyydessä. Rastasviidakkotimalin elinympäristöt sijaitsevat yleensä 120–2 000 metrin korkeudella merenpinnasta.
Rastasviidakkotimalit elävät pieninä ryhminä viidakon tiheiköissä. Lajin pääasiallista ravintoa ovat hyönteiset. Pesimäkausi linnulla kestää maaliskuulta toukokuulle. Rastasviidakkotimalin pallomainen lehdistä ja ruohoista rakennettu pesä sijaitsee joenpenkalla. Naaras munii kahdesta kolmeen valkoista tai kellertävää ruskeapilkullista munaa.
Michal Neuvirth

Michal Neuvirth (s. 23. maaliskuuta 1988 Ústí nad Labem, Tšekkoslovakia) on tšekkiläinen jääkiekkomaalivahti.
Ura.
Neuvirth on HC Sparta Prahan kasvatti. Hän siirtyi vuonna 2006 NHL-varauksen jälkeen Pohjois-Amerikkaan pelaamaan Kanadan OHL-junioriliigassa. Kolmen OHL-kauden jälkeen Neuvirthista tuli ammattilainen, kun hän solmi sopimuksen Washington Capitalsin kanssa. Hänet sijoitettiin Washingtonin farmijoukkueen farmiin ECHL-liigan South Carolina Stingraysiin. Neuvirth valittiin kauden aikana ECHL:n tähdistöotteluun, ja hänet nostettiin AHL-joukkue Hershey Bearsiin. Ystävänpäivänä 2009 Neuvirth pelasi ensimmäisen NHL-ottelunsa tuuratessaan loukkaantunutta José Theodorea. Ensimmäisen voittonsa hän otti numeroin 5–1 ja torjui ottelussa 31 laukausta.
Neuvirth vakiinnutti paikkansa edustusjoukkueessa kauden loppupuolella. Kaudeksi hänestä tuli Washingtonin kakkosmaalivahti Semjon Varlamovin jälkeen kun Theodore lähti joukkueesta. Neuvirthin rooli joukkueen varamaalivahtina jatkui vaikka aloittava maalivahti vaihtui seuraavina kausina.
Washington myi kaudella Neuvirthin Rostislav Kleslan kanssa Buffalo Sabresiin vaihdossa Jaroslav Halákiin. Neuvirthista tuli Sabresissä ykkösmaalivahti. Uudelleenrakentamisvaiheessa ollut Sabres kuitenkin myi hänet eteenpäin New York Islandersiin jo seuraavalla kaudella. Vaihdossa Sabres sai Chad Johnsonin.
Whole Lotta Shakin’ Goin’ On

Whole Lotta Shakin’ Goin’ On on Big Maybellen esittämä rock'n'roll -kappale, jonka louisianalainen pianisti ja laulaja Jerry Lee Lewis teki tunnetuksi, ja josta hän sai ensimmäisen Top 10 -hittinsä Yhdysvalloissa. Se nousi listalla sijalle #3 syyskuussa 1957. Levy-yhtiö oli Sun Records. Single nousi myös country- ja R&amp;B-listoille.
Kappaleen olivat aikaisemmin levyttäneet R&amp;B-laulaja Big Maybelle ja rockabillyartisti Roy Hall, jonka kanssa Lewis oli työskennellyt.
Great Balls of Fire

Great Balls of Fire on rock'n'roll-muusikko Jerry Lee Lewisin tunnetuksi tekemä kappale ja samalla hänen suurin hittinsä, sillä se oli Yhdysvaltain Top 10 –listalla sijalla #2 joulukuussa 1957. Singlen julkaissut levy-yhtiö oli Sun Records. Single oli Yhdysvaltain 1950-luvun Top 250 –tilastossa sijalla 214.
Ilmeisesti kappaletta tarjottiin aluksi Carl Perkinsin levytettäväksi. Lewis eli lempinimeltään "The Killer" esitti tämän nopeatempoisen kappaleen elokuvassa Disc Jockey Jamboree ja Great Balls of Fire! oli myös artistin elämäkertaelokuvan nimenä vuonna 1989. Elokuvan on ohjannut Jim McBride, ja pääosaa näyttelee Dennis Quaid.
Breathless (Jerry Lee Lewisin kappale)

Breathless on Otis Blackwellin tekemä kappale, jolla Sun Records –yhtiön leivissä ollut Jerry Lee Lewis sai kolmannen transatlanttisen hittinsä puolen vuoden sisällä. Yhdysvaltain Top 10 -listalla kappale oli yhdeksäntenä huhtikuussa 1958. Se oli viimeinen Lewisin Top 10 -hitti, sillä hänen suosionsa hiipui joksikin aikaa kun kävi ilmi, että hän oli mennyt naimisiin 13-vuotiaan pikkuserkkunsa kanssa.
Stefan Koubek

Stefan Koubek (s. 2. tammikuuta 1977 Klagenfurt) on itävaltalainen tennispelaaja. Parhaimmillaan hän sijoittui ATP-maailmanlistalla sijalle 20 maaliskuussa 2000. Hän voitti kolme ATP-turnausta kaksinpelissä ja yhden nelinpelissä. Hän selviytyi kerran Grand Slam -turnauksen puolivälieriin. Hän edusti Itävaltaa Davis Cupissa 23 maaottelussa vuosina 1998–2011.
Koubek ilmoitti uransa lopettamisesta toukokuussa 2011.
Ymmärtävä oppiminen

Ymmärtävä oppiminen on opetuksen suuntaus, joka korostaa syvällisen ymmärryksen merkitystä tietojen ulkoaoppimisen sijaan. Ymmärtävä oppiminen tarkoittaa, että oppimisesta seuraa kyky 1) löytää ja käyttää opittua uusissa tilanteissa, 2) perustella ja argumentoida sekä 3) liittää opittua laajempiin yhteyksiin.
Käsitteiden ymmärtäminen etenee asteittain.
Ymmärtävää oppimista voidaan tukea sopivilla pedagogisilla malleilla, kuten tutkivalla oppimisella, sekä useilla soveltuvilla opetusmenetelmillä.
Kaniinikalat

Kaniinikalat (Siganidae) on välskärikalojen lahkon (Acanthuriformes) kalaheimo, johon kuuluu vain yksi suku Siganus ja siihen 29 lajia. Toisten lähteiden mukaan sukuja on kaksi, "Siganus" ja "Lo", toisten mukaan nämä ovat alasukuja. 
Kaniinikalat ovat litteitä, vaaleita kaloja joilla on rauhallinen luonne, pyöreä kuononkärki ja kaneja muoistuttava leuka, jotka ovat antaneet heimolle niiden kaniiniin viittaavan nimen. 
Myös suuret, tummat silmät lisäävät kalojen "kanimaisuutta". Suurimmat kaniinikalat voivat kasvaa 50 cm pitkiksi. Niiden selkäevän jäykät ruodot voivat aiheuttaa kivuliaan myrkytyksen.
Kaniinikaloja elää laguuneissa indopasifisella merialueella ja Välimeren itäosassa. Ne syövät koralliriutoilla kasvavaa levää. 
Kaniinikalat ovat paikallisten mielestä herkullisia ruokakaloja, ja varsinkin joidenkin lajien mäti on haluttua. Värikkäimpiä lajeja pidetään myös meriakvaarioissa. Eräät lajit syövät kiusallista Bryopsis-levää, mikä on lisännyt niiden suosiota akvaarioissa. Jotkut kaniinikalat syövät myös korallin lonkeroita ja selkärangattomia, minkä takia niitä ei voi pitää riutta-akvaarioissa.
Lajit.
Kaniinikalojen heimoon luetaan seuraavat 29 lajia:
Running Scared (kokoelma-albumi)

Running Scared on kokoelma-albumi yhdysvaltalaisen laulaja-lauluntekijä Roy Orbisonin varhaistuotannosta. Levy on julkaistu vuonna 1986.
Levykannen suunnittelun on tehnyt Studio Wondergem GVN Baarnissa, Hollannissa. Levy on valmistettu E.E.C:ssä. Jakelua on hoitanut Movieplay Portuguesa.
Kappaleet.
Sivu 1
Sivu 2
Swing (Duke Robillard)

Swing on Roomful of Blues -yhtyeessä uraansa aloitelleen ja sittemmin The Pleasure Kings -yhtyettä johtaneen yhdysvaltalaisen kitaristi ja laulaja Duke Robillardin studioalbumi vuodelta 1987.
Albumin ovat tuottaneet Scott Billington ja Robillard. Tuotantoyhtiö on Bee's Knees. Tuotantoapulaisena on ollut Steve Rizzo. Äänittäjänä on ollut Gragg Lunsford Blue Jay Studiossa Massachusettsin Carlislessa syyskuussa 1986. Toinen ääniteknikko ja miksaaja on ollut Rob Feaster ja äänitysapulaiset Stephen Seltzer, Mark Tanzer ja Mark Wessel. Albumin on masteroinut Tom Coyne studiossa nimeltä Frankford/Wayne New Yorkissa.
Yhdysvalloissa levyn on julkaissut Massachusettsin Cambridgessa toimiva Rounder Records ja Euroopassa lisenssillä Middlesexin Brentfordissa toimiva Demon Records.
Levykannen valokuvat on ottanut Richard Hurley ja ulkoasusta on vastannut tuottaja Billington.
Esittelytekstin on tehnyt Helen Oakley Dance, joka on kirjoittanut myös elämäkertakirjan &lt;br&gt;T-Bone Walkerista.
Kappaleet.
A-puoli
B-puoli
Kappaleen "Exactly Like You" julkaisuyhtiö on CBS ja muiden Copyright Control.
Muusikot.
Scott Hamilton esiintyy yhtiön Carl Jefferson and Concord Jazz Records suosiollisella luvalla.
Antikkala

Antikkala on kylä Mynämäen kunnan Mietoisissa, Varsinais-Suomessa. Se sijaitsee Laajoen rannalla, Sydänperän ja Hietamäen kylän välissä.
Historia.
Antikkalan kylässä on sijainnut kaksi taloa, Antintalo ja Haijala eli Hajala. Molemmat tiloista ovat olleet rälsseinä. Antintalo kuului myös Turun tuomiokirkon omaisuuteen vuodesta 1421. Kirkontilojen peruutusten myötä Antintalo joutui kruunun haltuun vuonna 1555, mutta Haijala säilyi rälssitilana vielä ison reduktion jälkeenkin. Antintalosta tuli yksi Mietoisten ensimmäisistä perintötiloista vuonna 1761.
Antintaloon kuului 1900-luvun alussa myös Lehtimäen torppa. Lisäksi tilan mailla asui mäkitupalaisia. Haijalaan kuulunut Mäkilän torppa puolestaan liitettiin myöhemmin Karjalan kuntaan. Sodan jälkeinen asutus on syntynyt jo pääasiassa olemassa olevan rakennuskannan yhteyteen.
Kylämaisema ja luonto.
Antikkalan kyläkeskus on sijoittunut Laajoen länsirannalle, alavalle maalle ja on peltoaukeiden ympäröimä. Kylän pellot yltävät pohjoisessa Uudenkaupungin rataan asti. Kylän pellot jakautuvat kahteen erilliseen osaan, jotka Hietamäen ja Ravean kylän maat erottavat toisistaan. Kylän asutus on sijoittunut pääasiassa Hietamäentien läheisyyteen tai Lauttanpäässä sijaitsevalle erillisalueelle Pyheen taajamaan. Myös Pyheen sahan tyhjilleen jääneet rakennukset sijaitsevat kylässä.